CELEX: 62010FN0084
Language: sl
Date: 2010-09-23 00:00:00
Title: Zadeva F-84/10: Tožba, vložena 23. septembra 2010 – Chatzidoukakis proti Komisiji

15.1.2011   
            
            
               SL
            
            
               Uradni list Evropske unije
            
            
               C 13/39
            
         Tožba, vložena 23. septembra 2010 – Chatzidoukakis proti Komisiji
   (Zadeva F-84/10)
   ()
   2011/C 13/76
   Jezik postopka: grščina
   
      Stranki
   
   
      Tožeča stranka: Efstratios Chatzidoukakis (Schrassig, Luksemburg) (zastopnik: V. Christianos, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe Komisije o zmanjšanju dodatka za šolanje, dodeljenega tožeči stranki, ker njen sin prejema finančno pomoč s strani države članice v obliki štipendije in posojila.
   
      Predlogi tožeče stranke
   
   
               —
            
            
               Prvič, odločba o zmanjšanju „dodatka za šolanje“, izplačanega tožeči stranki, kot je razvidno iz plačilnega lista za februar 2010, ter zadevni plačilni list, kolikor je v njem delno zmanjšan „dodatek za šolanje“, naj se razglasita za nična; drugič, odločba Komisije z dne 26. februarja 2010 o zmanjšanju „dodatka za šolanje“, izplačanega tožeči stranki ter o odtegljaju zneska 375 EUR od tega dodatka, ki je izražena v plačilnem listu za marec 2010, naj se razglasi za nično; tretjič, plačilni list za marec 2010, v katerem je zmanjšan „dodatek za šolanje“, izplačan tožeči stranki in retroaktivno odtegnjen znesek 375 EUR, naj se razglasi za nično; četrtič, plačilni listi za mesece od aprila do avgusta 2010, kolikor se nanašajo na delno zmanjšanje „dodatka za šolanje“, naj se razglasijo za nične; petič, odločba Komisije z dne 9. julija 2010, s katero je izrecno zavrnjena pritožna, naj se razglasi za nično;
            
         
               —
            
            
               Tožeči stranki naj se skupaj z obrestmi povrnejo zneski, ki so ji bili odtegnjeni;
            
         
               —
            
            
               Evropski komisiji naj se naloži plačilo stroškov.